ועדת הפנים ואיכות הסביבה, כנסת 17, פרוטוקול מספר 269, 2007-12-17 12:00

אופיר פינס-פז: שלום.

אופיר פינס-פז: אני מתכבד לפתוח את ישיבת ועדת הפנים והגנת הסביבה.

אופיר פינס-פז: על סדר יומנו צו הכניסה לישראל (פטור תושבי רצועת עזה) (הוראת שעה).

אופיר פינס-פז: משרד הפנים, בבקשה.

נעמה פלאי: מדובר בצו שהוצא בספטמבר 2005 לאחר ההתנתקות- -

אופיר פינס-פז: מי חתום עליו?

נעמה פלאי: אתה.

נעמה פלאי: זה אתה זוכר.

נעמה פלאי: הצו המקורי היה צו לגבי יהודה, שומרון ועזה שקבע שתושב יהודה, שומרון וחבל עזה שייכנס לישראל באמצעות היתר של המפקד הצבאי יהיה פטור מהוראות חוק הכניסה ודרישות הדרכונים.

נעמה פלאי: לאחר ביצוע תוכנית ההתנתקות הוצא צו שנוגע לתושבי רצועת עזה שקבע שמי היתר שניתן משר הפנים או ממנהל מנהל האוכלוסין או מי שהוסמך לכך למעט שר הפנים, יהיה פטור שוב מהוראות חוק הכניסה בנוגע לאשרות ולדרכונים.

נעמה פלאי: הצו הזה הוארך פעמיים בידי שר הפנים לשעבר רוני בר-און, וכעת אנחנו פונים לוועדה במסגרת חובת התייעצות ומבקשים להאריך את הצו בשנה נוספת.

אופיר פינס-פז: התייעצות או הסכמה?

נעמה פלאי: התייעצות.

אופיר פינס-פז: למה אתם ממשיכים בהוראות שעה ולא במשהו קבוע?

יהודה איפרגן: קודם כול, אנחנו לא יודעים מה המצב שאמור להתפתח- -

מרינה סולודקין: מי אדוני?

יהודה איפרגן: אני מתאם מרשם במת"ק ארז.

יהודה איפרגן: אי אפשר לקבוע היום מהי מערכת צורת היציאה באופן קבוע או אם אזרוח המעברים אמור לשנות את המצב.

יהודה איפרגן: היום כדי שנוכל להמשיך לעבוד, המתפ"ש עושה את העבודה מול הפלסטינים.

יהודה איפרגן: אף על פי שהאזרוח הוא בחלקו, אי-אפשר לקבוע האם בעתיד היציאה של הפלסטינים היא האופציה.

יהודה איפרגן: אם לא יהיה היתר זה ויזות.

יהודה איפרגן: עד שייקבע וייגמר העניין של נוהל או אזרוח המעבר ואופן היציאה של הפלסטינים יהיה כיוון ללכת.

יהודה איפרגן: היום האופציה היחידה היא להמשיך להוציא אותם- - -

אופיר פינס-פז: מה מתפתח בהקשר הזה, יש עבודת מטה, יש לוח זמנים לאזרוח המעברים?

יהודה איפרגן: יש לוח זמנים.

יהודה איפרגן: לא התקדם הרבה עניין האזרוח בגלל השתלטות החמאס על הרצועה.

יהודה איפרגן: זה עצר את כל הסיפור.

יהודה איפרגן: בפועל חלק מהדברים התקדמו.

יהודה איפרגן: ההיתר שמופק היום במסגרת האזרוח, לא מופיעים עליו סמלים של צה"ל, אלא סמל של מדינת ישראל ומשרד הפנים כחלופה למצב שנוצר.

יהודה איפרגן: לכשיתבהר המצב אני מתאר לעצמי שייקבע מה עתיד האזרוח, ולאן זה הולך.

אופיר פינס-פז: האם להכרזת הממשלה לעזה כמדינת ישראל או כישות עוינת יש השפעה בהקשרים של הוראת השעה?

אופיר פינס-פז: הצבא אומר שלא.

הילה גורני: אני ממחלקת הדין הבינלאומי בפרקליטות הצבאית.

הילה גורני: ההכרזה על תוצאה כזאת בשטח עוין היא קודם כול מדינית ופחות משפטית.

הילה גורני: בכל מקרה צריך להסדיר את השאלה איך ייכנסו לשם.

הילה גורני: הצו הזה פשוט קובע את המנגנון איך ייכנסו למדינת ישראל במעברים של רצועת עזה.

אופיר פינס-פז: גם אתם חושבים שזה צריך להיות הוראת שעה?

הילה גורני: בשלב הזה כן.

הילה גורני: אם מתכוונים לעשות את זה בסופו של דבר בצורה אחרת או אם יש חשיבה שזה צריך להיות בצורה אחרת אז עדיף לקבוע הוראת שעה ולבחון את זה.

אופיר פינס-פז: היועץ המשפטי.

עידו בן יצחק: נכון לעשות את זה כהוראת קבע.

עידו בן יצחק: אם בעתיד יהיה צורך בשינויים אפשר יהיה תמיד לשנות, אבל כרגע אנחנו לא רואים שיש שינוי בכל הפעמים שבאתם אלינו לבקש את הארכת הוראת השעה.

עידו בן יצחק: לכן אני לא רואה מה הטעם בהארכה.

אופיר פינס-פז: זאת עמדתנו, אבל, כאמור, אנחנו רק מייעצים, ואתם קובעים.

אופיר פינס-פז: חברות הכנסת וחבר הכנסת?

שרה מרום שלו: בינתיים, לפי המצב בעזה, צריך להשאיר את זה כמו שזה, ולא צריך לתת לזה הוראת קבע.

שרה מרום שלו: אנחנו לא יודעים איפה אנחנו, נאמר את האמת.

מרינה סולודקין: אם הגדירו את עזה כשטח עוין, ולא עושים כלום וממשיכים, זה אומר שההגדרה לא נכונה.

מרינה סולודקין: אני לא מבינה את זה.

עידו בן יצחק: הכותרת של הצו הקודם מ-68' שמתייחס לתושבי יהודה ושומרון הכותרת קצת ארכאית.

עידו בן יצחק: היא לא מתייחסת רק ליהודה ושומרון, אלא גם לרצועת עזה, לצפון סיני, מרכז סיני, מרחב שלמה ורמת הגולן.

עידו בן יצחק: השאלה אם לא הגיע הזמן לתקן את זה.

עידו בן יצחק: המציאות קצת השתנתה מאז.

נעמה פלאי: נבדוק את זה.

אופיר פינס-פז: אנחנו ממליצים לכם לבחון גם את הסוגיה הזאת.

אופיר פינס-פז: אין לנו יכולת כאן לשנות, אבל אנחנו מצפים שתהיה התייחסות בפעם הבאה שתבואו לוועדה לנקודות שהוועדה ציינה בפניכם לחשיבה במשך השנה הזאת.

אופיר פינס-פז: כך שבמשך השנה הזאת תהיה חשיבה גם על הנושאים שאנחנו העלינו פה, האם זה נכון להמשיך במסגרת הוראת שעה, האם זה נכון לכלול את כל מה שכלול וכדומה.

אופיר פינס-פז: תודה רבה לכם.